‎(ที่สุดของความอลหม่าน ‎และความหรูหราอันโหดร้าย)
‎(Celebrity: คนเด่น คนดัง คนดับ)
‎(เบสต้ารูม)
‎รู้จักคำว่า "ลุ่มหลง" ไหม
‎ฝักใฝ่ในสิ่งใดสิ่งหนึ่ง
‎ถูกดึงดูด
‎(จะกลับมาใหม่หลังปรับปรุงร้าน)
‎จนไม่สามารถตั้งสติได้
‎ตอนนั้น
‎ฉันก็เป็นอย่างนั้นเหมือนกัน
‎ซออารี นังบ้า
‎เธอว่าไงนะ ไซด์ไลน์เหรอ
‎เธอวางเดิมพันเท่าค่าตัวฉันงั้นเหรอ
‎ฉันไม่เคยทำแบบนั้น ไม่เคยทั้งนั้น
‎- พูดจาไร้สาระอะไรออกมา ‎- ใช่
‎จะยอมรับความจริงได้ยังไง
‎เหมือนที่เธอยอมรับสถานการณ์นี้ไม่ได้ไง
‎เปิดไพ่สิ
‎เธอชนะการแข่งขันมาไม่ใช่เหรอ
‎ฉันไม่อยากแพ้
‎ให้กับคนประเภทนั้น
‎ฉันไม่อยากถูกเหยียบย่ำ
‎ด้วยวิธีแบบนี้
‎สอง ห้า
‎หนึ่งคู่
‎นี่มันอะไร
‎เธอถือไพ่ห่วยแบบนี้อยู่เหรอ
‎เดิมพันทีละตั้งหลายล้านเนี่ยนะ
‎ทำไม
‎ตกใจเหรอที่ไพ่ฉันไม่ได้เรื่อง
‎แล้วไพ่เธอล่ะ ฮวังยูริ
‎พรีเมียมเหรอ
‎แอร์ไลน์หรือเอซ คิง
‎เปิดไพ่สิ ถ้าชนะฉันได้ก็เข้ามาเลย
‎เอซ คิง สองคู่
‎ซิกซ์ ไฮ สเตรท
‎เป็นไปไม่ได้
‎ใช้ไพ่แบบนี้ชนะฉันเหรอ
‎ไพ่ห่วยแบบนี้เอาชนะพรีเมียม ‎ในเกมโป๊กเกอร์ไม่ได้เหรอ
‎เพราะคนไร้ค่าอย่างฉัน
‎ไม่ควรข้ามหัวคนอย่างเธอใช่ไหม
‎ตลกหรือเปล่า
‎ฉันเป็นคนเลือกวิธีสู้ของฉัน ‎จะสู้ยังไง จะเอาชนะยังไง
‎เธอ โอมินฮเย คนทุกคนในโลกใบนี้
‎ฉันจะเผชิญหน้ากับทุกคนตามแบบของฉัน
‎อันที่จริง มันคือปาฏิหาริย์น่ะ ‎การกระทำของฉันเป็นเรื่องไม่ยั้งคิด
‎ฉันแค่โชคดีเท่านั้น
‎แต่ว่า
‎มันเป็นเพียงแค่ความโกรธและอวดเก่งเท่านั้น
‎ความจริงแล้วตอนที่ทุกอย่างกำลังมืดมน
‎ปาฏิหาริย์ที่แท้จริง
‎ก็บังเกิดขึ้น
‎หนู เป็นอะไรไหม
‎ตกใจมากสินะ
‎จู่ๆ พรวดพราดออกมาแบบนี้…
‎ขอโทษค่ะ ฉันไม่รู้ว่ารถมา
‎อารีเหรอ ใช่ไหม ซออารีใช่ไหม
‎จำฉันไม่ได้เหรอ ลุงคยองแบไง
‎ฉันเคยทำงานที่โรงงานพ่อเธอ
‎- คุณลุง ‎- ใช่ ฉันเอง
‎ไม่ได้เจอกันนานแค่ไหนแล้วเนี่ย ‎ไม่อยากเชื่อเลยว่าจะได้เจอกันที่นี่
‎สวัสดีค่ะ
‎คุณครับ เอากล่องเล็กขึ้นไปที่ชั้นสอง
‎ส่วนกล่องใหญ่เอาขึ้นไปชั้นสามนะครับ
‎รู้ไหมว่าโลกใบนี้ไม่ต่างอะไร ‎จากโต๊ะพนันขนาดใหญ่
‎ดังนั้นในวินาทีนั้น ‎ไม่ว่าจะฝักใฝ่ในอะไรหรือถูกดึงดูดด้วยอะไร
‎ถ้ามีโอกาสที่จะแจ็กพอตแตกได้ ‎แค่เพียงครั้งเดียวเท่านั้น
‎ชีวิต…
‎ก็สามารถพลิกล็อกได้แม้จะถือไพ่ห่วยแตกก็ตาม
‎(#เละเทะไม่เป็นท่า #ทว่าชีวิตพลิกล็อก)
‎(ชางชินสิ่งทอ)
‎คุณนาย
‎ตายแล้ว คุณคยองแบ
‎สบายดีไหมครับ สุขภาพเป็นยังไงบ้าง
‎เราไม่ได้เจอกันมาสิบปีแล้วใช่ไหม
‎ครับ สิบปีหลังจากที่หัวหน้าเสียไปครับ
‎โอ้โฮ ดูซอง นายโตขนาดนี้ตั้งแต่เมื่อไรเนี่ย
‎- เคยตัวเล็กกว่าฉันนี่นา ‎- สบายดีไหมครับ
‎แม่ แม่มาแล้วเหรอคะ
‎ที่นี่แหละค่ะ โรงงานที่พูดถึง
‎เข้าไปข้างในกัน
‎- เอามานี่สิ ‎- ขอบใจนะ
‎นี่ครับ ทางนี้
‎- ว้าว ‎- นี่คือ…
‎โรงงานที่ผมบริหารอยู่ครับ คุณนาย
‎คุณพระช่วย
‎ที่นี่คือที่ที่ผลิตเสื้อผ้าต่างๆ
‎ที่จัดจำหน่ายไปที่ตลาดทงแดมุนค่ะ
‎แถมยังเป็นโรงงานเบอร์หนึ่งด้วย
‎ตายจริง
‎คุณคยองแบประสบความสำเร็จแล้วสินะ ‎มีโรงงานใหญ่ขนาดนี้เลยเหรอ
‎รู้จัก "ลุงเหมา" ใช่ไหมคะ
‎คนที่เหมาซื้อเสื้อผ้า ‎แทนเจ้าของธุรกิจในทงแดมุน
‎เขาเป็นเจ้าใหญ่ในบรรดาคนพวกนั้นเลยนะคะ
‎คุณลุงสุดยอดไปเลยครับ
‎ต้องขอบคุณหัวหน้าน่ะครับ
‎โรงงานล้มละลาย เขาเองก็ลำบาก
‎แต่ก็ยังจ่ายเงินชดเชย แถมหางานให้ผมด้วย
‎เพราะเขาผมถึงมาได้ไกลขนาดนี้
‎เฮ้อ ตาคนไม่เอาไหนนั่นทำตัวอย่างนั้นแหละ
‎ทีกับลูกเมียไม่คิดจะให้แม้แต่บาทเดียว
‎ตอนนั้นเราหมดเนื้อหมดตัวเลยนี่นา
‎คงยากมากใช่ไหมครับ ‎คุณไม่เคยใช้ชีวิตลำบากเลยนี่นา
‎คนที่ลำบากกว่าฉันคืออารีต่างหาก
‎คนเก่งอย่างนั้นกลับไม่ได้เรียนหนังสือ
‎บากบั่นหาเงินแทบตาย
‎เพื่อส่งน้องชายเรียนมหาวิทยาลัย
‎หัวหน้าคะ หัวหน้า
‎คุณซออารี
‎เฮ้อ เละเทะเลยใช่ไหม
‎เปล่าค่ะ ไม่เป็นไรค่ะ
‎ว่าแต่ดึกดื่นป่านนี้ คุณตากฝน
‎มาถึงบ้านฉันได้ยังไงเนี่ย
‎ฉันไปที่ออฟฟิศแล้วได้ยินข่าวมาค่ะ
‎ว่าบริษัทปิดกิจการแล้ว
‎ฉันไม่อยากจะพูดถึง
‎ตอนนั้นเครื่องสำอางของเรา ‎ขายดีเพราะคุณอารีใช่ไหม
‎แต่ว่าวงการโซเชียลมีเดียนี่น่ากลัวจริงๆ
‎ไม่รู้ว่าใครแจ้งเข้าไป
‎กรมสรรพากรก็เลยมาตรวจสอบ
‎- เฮ้อ ‎- ขอโทษนะคะ เป็นเพราะฉันแท้ๆ
‎ทำไมถึงจะเป็นเพราะคุณล่ะ
‎แต่หัวหน้าคะ
‎คุณรับประกันคุณภาพของเครื่องสำอางเราได้นี่คะ
‎คุณค้นคว้ามานาน ฉันเองก็ลองใช้เองด้วย
‎แล้วจะมีประโยชน์อะไร
‎สต๊อกค้างอยู่เต็มไปหมด ไม่มีวิธีระบายของด้วย
‎ฉันต้องเอาแผ่นมาสก์หน้ามาไว้แบบนี้ ‎เพราะที่ในโกดังไม่พอไง
‎ของพวกนั้น
‎เอาให้ฉันได้ไหมคะ
‎ฉันจะลองขายดูค่ะ
‎คุณอารีน่ะเหรอ
‎แต่ตอนนี้คุณเองก็เดือดร้อนไม่ใช่เหรอ
‎- ฉันได้ยินข่าวลือมา ‎- ค่ะ
‎ฉันกำลังเจอวิกฤต
‎ฉันหมดตัวแล้วค่ะ
‎แต่ฉันจะยอมให้จบแบบนี้ไม่ได้
‎ตอนนี้ฉันไม่มีอะไรต้องกลัวอีกแล้วค่ะ
‎และไม่มีอะไรที่ทำไม่ได้ด้วย
‎(จะกลับมาใหม่หลังปรับปรุงร้าน)
‎(ไปได้ไม่ถึงไหนสินะ ท่าดีทีเหลว)
‎(ไม่มีเงินแต่กัดฟันอยู่หรือเปล่า)
‎(ยื้อสุดใจอยู่สินะ ลองโผล่หัวออกมาสิ)
‎(ความจริงของการหายไป)
‎(ซออารีจะจบแค่นี้เหรอ)
‎(สรุปปัญหาของอารีแอนด์)
‎(ซออารีแต่งนิยาย)
‎(ได้ยินว่าเรื่องแฟนก็แต่งขึ้นมาทั้งนั้น)
‎(สรุปโจมตีกาบินฮเว ‎จินแชฮี โอมินฮเยคือนังตัวร้าย)
‎(หน้าหนาใช่ไหม)
‎(บริวารคือเธอต่างหาก)
‎(สงสารพี่มินฮเยจัง ซออารีไปตายซะ)
‎(กำลังออนไลน์)
‎(ฉันเอง เกิดอะไรขึ้น)
‎(อ่านดีเอ็มแล้วตอบด้วย)
‎(ด่วนที่สุด)
‎(เมื่อไรจะล็อกอิน)
‎(ปิดไอจีตามใจชอบได้ยังไงเนี่ย)
‎สุดยอดไปเลย
‎เธอไปได้ไอเดียที่จะใช้ฮวังยูริมาจากไหนเนี่ย
‎ฉันไม่จำเป็นต้องลงแรงเล่นงานหล่อนเองหรอก
‎แค่สะกิดนิดหน่อยก็ล้มเองแล้ว
‎เธอคือมันสมองของพวกเราจริงๆ
‎เล่ามาให้ละเอียดๆ หน่อยสิ
‎เอาไว้ทีหลัง ตอนชอปปิง
‎ฉันอารมณ์ดี วันนี้คงรูดสักสองใบ
‎ฉันจะรูดให้เต็มวงเงินไปเลย
‎เงินชอปปิงวันนี้คงซื้อรถเบนซ์ได้ละมั้ง
‎ทำอย่างกับไม่เคย
‎ทักหาคนขายชาแนลไปดีกว่า
‎อย่าเยอะไปล่ะ
‎เดี๋ยวก็โดนด่าว่าเราติดหรูหรอก
‎พูดอะไรอย่างนั้นคะ เราอิจฉาต่างหาก
‎- นวดแรงๆ หน่อยได้ไหม ‎- ค่ะ
‎(จะกลับมาใหม่หลังปรับปรุงร้าน)
‎เห็นไหม ซออารีเจ๊งไปแล้ว
‎ดูกี่รอบก็สะใจ
‎ดีได้แค่เดี๋ยวเดียว ตอนนี้เละเทะไม่เป็นท่าแล้ว
‎คนที่หายไปจากวงการแบบนั้นมีไม่รู้ตั้งกี่คน
‎(จะกลับมาใหม่หลังปรับปรุงร้าน)
‎ไหล่ของคุณตึงมากเลยนะคะ
‎มันก็แน่อยู่แล้ว
‎ที่ผ่านมาฉันเครียดแทบตายนี่นา
‎ตอนนี้เราต้องมาสก์หน้าแล้ว ‎ฝากมือถือไว้กับฉันนะคะ
‎อือ
‎(ผู้อำนวยการ ยุนชีฮยอน)
‎ถ้างั้นคุณมินฮเยก็ไม่รู้ว่าคุณอารีเป็นยังไงเหรอคะ
‎แต่จริงๆ แล้ว
‎อารีก็เป็นคนที่ทำตามใจตัวเอง ‎และไม่มีความรับผิดชอบอยู่แล้วค่ะ
‎เป็นแบบนี้มาตั้งแต่เด็ก
‎เธอก่อเรื่องแล้วก็หายตัวไปแบบนี้
‎ฉันก็เป็นห่วงเหมือนกันค่ะ
‎- ใครเหรอ ‎- ยุนชีฮยอน
‎ค่ะ คุณชีฮยอน แค่นี้นะคะ
‎ตลกชะมัด
‎ยุนชีฮยอนจะหาตัวซออารีไปทำไมอีก
‎คุณอารีหมดตัวแล้วนี่
‎เบสต้ารูมมาเอาของคุณอารีไปขาย
‎คนเลยขอคืนเงินจนเธอต้องปิดร้านเลย
‎หล่อนน่าจะอวดดีให้มันน้อยๆ หน่อย ‎สมควรโดนแล้ว
‎แต่คุณชีฮยอนก็นิสัยดีจังเลยนะ
‎คนที่ยังเป็นห่วงเป็นใยคุณอารี
‎- คงมีแค่คุณชีฮยอนนั่นแหละ ‎- นี่ นั่นเขาเรียกว่านิสัยดีหรือไง
‎แสร้งทำตัวใจกว้าง ‎สุดประเสริฐไม่เข้าเรื่องต่างหาก
‎ทั้งอารี ทั้งยุนชีฮยอน ‎ก็ทำตัวน่าหมั่นไส้เหมือนกันแหละน่า
‎- ใช่ไหม ‎- ก็จริงแหละ
‎คงอย่างนั้น
‎ว่าแต่เมื่อกี้เธอว่าไงนะ
‎ที่บอกว่าสามีน่าจะนอกใจน่ะ
‎จริงด้วย พี่ ช่วงนี้เขาแปลกมากเลย
‎ไม่นานมานี้เขาออกไปกลางดึก ‎เพราะบอกว่ามีผ่าตัดฉุกเฉิน
‎หลังจากนั้นก็ไม่ค่อยกลับบ้านเลย
‎ก็เขาเป็นหมอนี่นา มันก็ไม่เห็นแปลกนี่
‎ศัลยแพทย์ตกแต่งจะมีผ่าตัดฉุกเฉินอะไรได้
‎ก็ลองถามดูสิว่าคนไข้เป็นใคร
‎เฮ้อ ให้ตายสิ
‎แต่ว่า
‎คนที่โทรมาวันนั้นคือทนายจินนะ
‎- จินแทจอนน่ะเหรอ ‎- อือ
‎พวกเขาจบที่เดียวกันเลยรู้จักกันก็จริง
‎แต่วันนั้นพอจินแทจอนโทรมาหาสามีฉัน
‎เขาก็แจ้นออกไปเลย เที่ยงคืนแล้วนะ
‎ไม่มีใครรู้ว่าเขาอยู่ที่ไหนเหรอ
‎ฉันลองติดต่อไปแล้ว แต่ติดต่อไม่ได้
‎ฉันส่งข้อความไปหาเพื่อนคุณอารีหลายครั้ง
‎แต่ก็ยังไม่ตอบกลับ
‎ก็จริง ขนาดบริษัทยังไม่มีคราวข่าวเลยนี่นา
‎เข้าใจแล้ว
‎ขอบใจนะที่สละเวลามาช่วยดูให้
‎นายเป็นห่วงเธอมากสินะ
‎อยู่ๆ คุณอารีก็มาหายตัวไปแบบนี้
‎คงอยากรู้ว่าเธออยู่ไหน ทำอะไร
‎สบายดีไหม
‎พอได้เห็นนายเป็นแบบนี้แล้ว ‎ฉันก็อยากรู้เหมือนกัน
‎ว่าตอนนั้นนายเป็นเหมือนกันไหม
‎ตอนที่นายคิดว่าอยู่ๆ ฉันก็ทิ้งนายไป
‎เธอ
‎มีอะไรจะพูดกับฉันใช่ไหม
‎ก่อนหน้านี้เธอก็พูดอะไรแปลกๆ
‎ที่ถามว่าฉันคิดว่าเธอทิ้งฉันไปใช่ไหม
‎เธอหมายถึงอะไร
‎พูดมา ชีฮยอน ถ้าฉันไม่รู้ว่ามันคืออะไร…
‎ตอนนี้มันไม่มีประโยชน์แล้ว
‎เรื่องที่ควรรู้ตอนนั้นก็ควรรู้ตอนนั้น
‎เรื่องที่ควรพูดตอนนั้นก็ควรพูดตอนนั้น
‎ตอนนี้
‎นายไม่จำเป็นต้องรู้ ‎และฉันก็ไม่มีเหตุผลที่ต้องพูดมันอีกแล้ว
‎ฉันมีประชุม นายกลับไปได้แล้ว
‎แล้วฉันก็จะตามหาตัวคุณอารีต่อไปเหมือนกัน
‎ติดต่อได้แล้ว ฉันจะบอกนาย
‎(ไม่ระบุเบอร์: รร.เอ็นทราส ห้อง 3113)
‎อ้าว
‎สวัสดีค่ะ แอนเจลล่าค่ะ
‎อะไรเนี่ย
‎ตัวจริงฉันสวยกว่าในจอเยอะเลยนะ
‎อยู่ไหนคะ
‎โอ้โฮ สวยมากเลย
‎ฉันก็มีชุดบัลแมงเยอะนะ
‎เมื่อไรจะได้รับเชิญไปงานแบบนั้นบ้างเนี่ย
‎ตายแล้ว
‎- วันนี้คุณกลับไวจัง ‎- ผมแวะมาอาบน้ำ
‎ซื้ออีกแล้วเหรอ
‎ฉันหาเงินมาซื้อเองนะ กำไรจากที่ขายของ
‎สามีทำงานงกๆ ทั้งวัน ‎เมียกลับใช้วันว่างๆ ได้เป็นประโยชน์เหลือเกิน
‎ทำอะไรของเขากันแน่
‎(เอกสารรักษาความลับ คิมมินชาน)
‎(ทุกอย่างในคลับอารากอน)
‎(แทกัง)
‎นี่มันอะไร
‎(ประธาน จูซึงฮยอก)
‎ติดต่อไปหาผู้จัดการทั่วไป ‎ของบัลแมงเกาหลีให้เร็วที่สุด
‎(ชเวบม)
‎(งานแฟชั่นโชว์บัลแมงปี 2022)
‎(รายชื่อนางแบบ)
‎(งานแฟชั่นโชว์บัลแมง)
‎- อ้าว แชฮีอยู่นั่น ‎- แชฮี
‎สวัสดีครับ
‎- สวัสดีค่ะ ‎- สวัสดีค่ะ
‎แล้วค่อยคุยกันนะครับ
‎มาแล้วเหรอ
‎อะไรเนี่ย จินแชฮี เป็นบัลแมงเดินได้เหรอ
‎ก็แชฮีเป็นคนมีระดับนี่นา
‎ถึงได้เหมาะกับชุดบัลแมง
‎- แอนเจลล่าล่ะ ‎- ไม่รู้เหรอ
‎เขาบอกว่าเป็นหวัดเลยมาไม่ได้
‎คนที่คลานมาอีเวนต์ทั้งๆ ที่ไส้ติ่งแตก
‎แต่ไม่มาโชว์บัลแมงเนี่ยนะ
‎นั่นสิ
‎อ้าว พี่ชีฮยอน ทางนี้
‎คุณชีฮยอน
‎มาแล้วเหรอคะ
‎ทำไมวันนี้เท่จังเลยคะ ออร่าแสบตาเลย
‎ตรงนี้เหรอ
‎น่าหงุดหงิดจริงๆ ‎ที่แบ่งให้นั่งหน้าหลังตามระดับเนี่ย
‎ทำไมมีที่ว่างนะ กำลังจะเริ่มแล้วนี่นา
‎สงสัยจะเป็นที่ของแอนเจลล่า
‎เธอทุ่มให้บัลแมงเต็มที่
‎แล้วมาอวดว่ารอบนี้ได้นั่งแถวหน้า
‎แต่ไม่มาเพราะเป็นหวัดเนี่ยนะ
‎คุณอารี
‎ซออารีเหรอ
‎ไม่เจอกันนานนะคะ
‎คุณหายไปไหนมาคะ
‎นี่
‎เธอทำอะไรของเธอ
‎มาทำอะไรที่นี่
‎จะทำอะไรได้ล่ะ
‎ก็มันเป็นที่ของฉันนี่
‎ฉันคิดไว้แล้วเชียว
‎เธอมาทันทีจริงๆ ด้วย
‎ซออารีเหรอ
‎เธอมาที่นี่ได้ยังไง
‎ฉันเป็นคนเรียกเธอมาไง
‎(ไม่ระบุเบอร์: รร.เอ็นทราส ห้อง 3113)
‎เธอ…
‎รับงานทีนึงได้ยี่สิบล้านวอน น่าสนใจละสิท่า
‎ให้สูงกว่าปกติสินะ
‎เธอจะทำอะไรกันแน่
‎เธอทำแบบนี้ได้ยังไง
‎ทำไมจะไม่ได้ล่ะ
‎คนที่ลากฉันเข้างานปาร์ตี้มั่วยาโสมมนั่น
‎คือเธอนี่นา
‎อารี
‎ไม่สิ คุณอารี
‎ถ้าเรื่องนี้รั่วออกไป ฉันตายแน่ ชีวิตจบเห่แน่
‎ปล่อยฉันไปเถอะนะ
‎คุณไม่รู้ใช่ไหมว่าฉันน่าสงสารแค่ไหน
‎สามีฉันเหรอ เขาไม่ให้เงินฉันเลย
‎เขาบอกว่าตายเมื่อไรจะให้ฉันเป็นมรดกทั้งหมด
‎ฉันก็ต้องใช้เงินตอนยังสาวยังแส้บ้างสิ
‎สมัยที่คนอายุยืนแบบนี้ ‎ใครจะไปรู้ว่าเขาจะตายเมื่อไร
‎ฉันเป็นผู้หญิงที่ลำบากและน่าสงสารจริงๆ นะ
‎ลำบากและน่าสงสารเหรอ
‎แค่รับสปอนเซอร์กับขายของ ‎ฉันจะรักษาระดับตัวเองเอาไว้ได้ยังไง
‎ชุดนี้น่ะ
‎รวมทั้งหมดก็ 70 ล้านแล้ว
‎แต่ถ้าอัปโหลดลงไอจี
‎คนก็จะจำได้ ฉันใส่ซ้ำไม่ได้ด้วยซ้ำ
‎คุณรู้ใช่ไหมว่ากระเป๋าพวกนี้ ‎ก็ต้องมีครบทุกสี คนถึงจะให้ค่า
‎ถ้าฉันไม่ทำแบบนี้
‎ฉันจะเทียบชั้นแชฮีหรือจีน่าไม่ได้เลย
‎นี่ เรื่องนั้นน่ะ
‎ฉันขอโทษนะ ขอโทษจริงๆ
‎ปล่อยฉันไปเถอะนะ
‎ฉันไม่มีเจตนาจะขว้างหินใส่คุณหรอก
‎ไม่ว่าจะใช้ชีวิตยังไง มันก็คือชีวิตที่คุณเลือก
‎แต่กลับกัน
‎มีเรื่องที่คุณต้องทำให้ฉัน
‎อือ อะไร บอกมาได้เลย ฉันทำให้ทุกอย่าง
‎ฉันทำให้ได้ทุกอย่าง คุณอารี อะไรเหรอ
‎ที่ตรงนั้นเป็นที่ของซออารีเหรอ
‎นี่
‎อย่ามาล้อเล่นน่า
‎คนดูแลอยู่ไหน
‎- จะให้ฉันนั่งกับคนอย่างเธอได้ยังไง ‎- แชฮี
‎เธอใส่คอลเลกชันใหม่มาหมดเลย
‎แจ็กเกตนั่นขนาดแชฮียังหาซื้อไม่ได้
‎แถมยังได้นั่งแถวหน้า
‎นี่มันอะไร ซออารีทำได้ยังไง
‎ฉันจะไปรู้เรื่องนั้นได้ยังไงล่ะ
‎ที่รัก เดี๋ยวสิ คุณเป็นอะไร
‎ฮะ
‎ที่รักๆ ทำแบบนี้ทำไม ชุดนี่แพงเท่าไรรู้ไหม
‎ซออารี นังนั่นใส่ชุดที่แพงกว่าฉันมา
‎- ว่าไงนะ ‎- นังบ้านั่น
‎มางานแฟชั่นโชว์บัลแมง
‎ใส่ชุดคอลเลกชันใหม่ที่ฉันก็หาไม่ได้มา
‎คุณพูดถึงอะไรกันแน่
‎เธอเจ๊งไปแล้ว จะทำได้ไง
‎ก็ใช่น่ะสิ
‎ซออารีได้รับเชิญมางานบัลแมงได้ยังไง
‎แถมยังได้นั่งแถวหน้าสุดด้วย
‎ชุดสวยมากค่ะ
‎คงลำบากมากกว่าจะหาได้ ขอบคุณที่ช่วยนะคะ
‎ผู้จัดการทั่วไปของเกาหลีก็หาไม่ได้ ‎ผมต้องถามไปถึงที่ญี่ปุ่นเลยนะ
‎ค่อยยังชั่วที่ชุดมาถึงทันเวลา
‎เอาละ ทีนี้
‎มาฟังเหตุผลที่คุณขอให้ช่วย ‎อย่างเร่งด่วนแบบนี้ดีไหมครับ
‎นางแบบ ชเวบม
‎ทำไมถึงต้องเป็นชุดที่ชเวบมมีด้วยครับ
‎ภาพลักษณ์คุณตกต่ำแบบนี้แล้ว ‎คิดจะทำยังไงกับมันกันแน่
‎ฉันมีจุดประสงค์อยู่แล้วค่ะ
‎และท่านประธาน
‎ก็ช่วยเพราะคิดว่าฉันมีแผนอยู่แล้วไม่ใช่เหรอคะ
‎ฉันต้องการชเวบมค่ะ
‎ต้องเป็นเธอเท่านั้น
‎- กลับดีๆ นะคะ ‎- ค่ะ
‎สวัสดีค่ะ
‎- คุณชเวบมใช่ไหมคะ ‎- อ๋อ ค่ะ
‎ยินดีด้วยนะคะ
‎ตายจริง
‎ขอบคุณค่ะ
‎ฉันขอถ่ายรูปด้วยสักรูปได้ไหมคะ
‎นี่ แชฮี ข้างหน้ามีรถนะ
‎ทำยังไงดี แชฮี
‎แม่งเอ๊ย ทำไมนังซออารีถึงทำแบบนี้
‎หล่อนมีแผนอะไรกันแน่
‎เอ๊ะ
‎ชุดนี้ของซีซันนี้ใช่ไหมคะ
‎ฉันก็มีชุดเดียวกันเลยนะ
‎โอ้โฮ มาเอาแมทช์แบบนี้ก็ได้สินะ
‎ฉันเอามาใส่คู่กับสินค้าจากร้านข้างทางที่มีอยู่
‎พอใช้ได้ไหมคะ
‎"ใช้ได้ไหม" งั้นเหรอคะ
‎ได้ซะยิ่งกว่าได้อีก
‎ฉันต้องลองใส่แบบนี้ดูบ้างซะแล้ว
‎แต่ฉันคิดว่าเพิ่งเคยเจอคุณ ‎ที่งานแฟชั่นโชว์ครั้งแรกเลย
‎คุณชื่ออะไรคะ
‎ซออารีค่ะ
‎ฉันชื่อซออารีค่ะ
‎นี่มันอะไร
‎เห็นหรือยัง
‎ฉันถามว่าเธอเห็นไอจีของชเวบมหรือยัง
‎(ชเวบม)
‎(ชุดที่ยอดเยี่ยมที่สุดของวันนี้คือเธอ)
‎(#รสนิยมของคุณซออารี)
‎ซออารี
‎นังบ้า
‎ฉันบอกเธอว่ายังไง
‎บอกแล้วไงว่าซออารีเป็นนังหมาบ้า
‎ฉันบอกแล้วว่าหล่อนไม่ยอมโดนเล่นงานเฉยๆ แน่
‎โธ่เว้ย น่าโมโหจริงๆ
‎ไม่อยากจะเชื่อเลย
‎นี่ชเวบมนะ
‎ชเวบมทำแบบนี้ทำไม
‎อารี อารีๆ
‎อารีๆ อารีมาแล้วเหรอ
‎ได้ผล ได้ผลแล้ว
‎ชเวบมอัปโหลดรูปที่ถ่ายกับเธอในไอจีแล้ว
‎ดูสิ มาดูนี่สิ
‎มีรูปเดี่ยวของเธอด้วย
‎นี่ชเวบมนะ เทพธิดาบัลแมง ‎นางแบบตัวท็อป ชเวบม
‎ชเวบมคนที่พูดเรื่องจริงเท่านั้น ‎โดยไม่รับสปอนเซอร์
‎ดูสิๆ เขาติดแฮชแท็กชื่อเธอด้วยนะ
‎(#รสนิยมของคุณซออารี #ไปอยู่ที่ไหนมา)
‎ดูสิ โอ้โฮ คอมเมนต์เพียบเลย
‎(คุณอารีเหมาะมาก สวยทั้งคู่เลย)
‎โอย
‎มีแต่คนพูดถึงดีๆ บ้าไปแล้ว
‎ใช่แล้ว นั่นคือแผนของฉันตอนนั้น
‎คนที่มีฟอลโลเวอร์ในโซเชียลมีเดีย 4.5 ล้านคน
‎สุดยอดแฟชั่นนิสต้า
‎แรงบันดาลใจของดีไซเนอร์ทุกคน ชเวบม
‎(#แฟชั่นของชเวบม)
‎ถ้าเพียงแต่ฉันจะได้เจอเธอ
‎ไม่ว่าจะทำยังไงก็ตาม
‎ถ้าฉันเข้าไปอยู่ในสายตาของเธอได้
‎ฉันต้องการเสื้อผ้าทั้งหมด
‎ในรูปของชเวบมค่ะ
‎ถ้าเธอพูดถึงฉันในโพสต์ของเธอ
‎ฟอลโลเวอร์ทั้ง 4.5 ล้านคน ‎ก็จะได้เห็นและรู้จักฉัน
‎(อารีแอนด์)
‎เอาละ เร่งมือเข้า
‎- ไม่มีเวลาแล้ว ไม่มีเวลา ‎- ครับ
‎ครับ
‎ว่าแต่ผลิตเอาไว้ล่วงหน้าเยอะขนาดนี้ ‎จะไม่เป็นไรเหรอ
‎แล้วถ้าขายไม่ได้ล่ะ
‎คอยดูก็แล้วกัน คราวนี้รับรองว่าฮิตแน่ๆ
‎จำได้ไหม
‎สูตรโกงแรกของโลกใบนี้ที่ฉันเคยบอกไป
‎จงมีชื่อเสียง
‎เข้าหาคนมีชื่อเสียง
‎ยืมอิทธิพลของคนมีชื่อเสียง
‎เป็นปรสิต
‎ของคนมีชื่อเสียง
‎(อารีแอนด์กลับมาเปิดใหม่)
‎(คุณอารีที่รักเปิดแบรนด์แล้วค่ะ)
‎แม่ ผมหาปลายใบส่งของไม่เจอ
‎อือ
‎ดูนี่สิ
‎ทั้งหมดนี่มันเท่าไร
‎หมื่น แสน ล้าน
‎(คำสั่งซื้อใหม่)
‎(กำลังจัดส่ง)
‎เชื่อไหม
‎ว่าฉันประสบความสำเร็จด้วยวิธีแบบนี้
‎ไม่นานมานี้คุณประสบความสำเร็จ ‎ด้วยการเปิดตัวแบรนด์ใช่ไหมคะ
‎ฉันคิดว่าเป็นเพราะคุณชเวบม ‎มากกว่าเพราะความสามารถของฉันค่ะ
‎ฉันโชคดีมากค่ะ
‎แต่คุณชเวบม
‎ไม่ใช่คนที่จะโปรโมต ‎โดยการรับโฆษณาหรือสปอนเซอร์นี่คะ
‎นี่เป็นความสามารถของคุณซออารีล้วนๆ เลยค่ะ
‎ได้ยินว่าคุณมีส่วนร่วมในการออกแบบเองด้วย
‎มันเป็นแบรนด์ที่ใส่รสนิยมของฉัน ‎ลงไปอย่างชัดเจน
‎ฉันเลยมีส่วนร่วมในการออกแบบด้วยค่ะ
‎แต่มันคือความจริง
‎โลกใบนี้เป็นแบบนั้น
‎เพื่อที่จะประสบความสำเร็จมากขึ้นในโลกใบนี้
‎ฉันใช้สูตรโกงทั้งหมดที่สามารถใช้ได้
‎นี่มันอะไรครับ
‎เอกสารข้อเสนอร่วมธุรกิจ ‎ที่แผนกการตลาดได้รับมาครับ
‎ผมคิดว่าท่านประธานควรจะดูมัน
‎(เดอะฮิวคอสเมติก อารีแอนด์)
‎มันมาจากอารีแอนด์ครับ
‎และเธอยังขอเข้าพบท่านประธานด้วยครับ
‎คุณนายคะ
‎- ตายจริง ‎- ขอโทษค่ะ
‎ไม่เป็นไรใช่ไหมคะ
‎ฉันแค่…
‎ฉันจะไปเอาผ้ามานะคะ
‎พี่ ฉันยอมให้เรื่องนี้ไม่ได้
‎ให้ตายฉันก็ทนเห็นซออารีลิงโลดไม่ได้
‎พี่ก็เห็นนี่นาว่าซออารีอวดดีแค่ไหน ‎ในงานแฟชั่นโชว์
‎พี่ ฟังอยู่หรือเปล่า
‎ฉันบอกว่าตอนนี้นังซออารีมัน…
‎พอได้แล้ว แชฮี ขอร้องล่ะ พอซะที
‎หยุดพูดชื่อคุณอารีซะที
‎ได้โปรดล่ะ
‎พี่
‎(ผอ.คิมมินชาน)
‎ฮัลโหล
‎ตอนนี้ฉันอยู่บ้าน ไม่สะดวกคุย…
‎ว่าไงนะ
‎บริษัทของเราทำทั้งธุรกิจแฟชั่นและเครื่องสำอาง
‎มันคือแผ่นมาสก์หน้าของบริษัทเล็กๆ ‎ที่ฉันเคยลองใช้และขายเอง
‎คุณภาพเป็นเลิศ
‎เราสามารถจัดหาและส่งมอบผลิตภัณฑ์ทั้งหมดได้
‎ฉันอยากรู้ว่าจะเป็นไปได้ไหม
‎ที่จะร่วมมือกับเดอะฮิวค่ะ
‎แล้วก็…
‎ตอนนี้แบรนด์ของฉัน ‎ยังเป็นแบรนด์เล็กๆ ที่เพิ่งเปิดตัว
‎ท่านประธานอุตส่าห์ให้เข้าพบแบบนี้
‎ขอบคุณมากนะคะ
‎คุณดูสบายดีนะครับ
‎ผมเป็นห่วง
‎ไปเถอะครับ
‎ประธานฮันคะ ฉันยังมีเรื่องที่อยากพูดอีก
‎ยังมีอะไรที่ต้องคุยกันอีกเหรอครับ
‎หรือว่า
‎คุณคิดว่าผมจะปฏิเสธข้อเสนอนี้
‎นี่มันข้อเสนอของคุณซออารีเชียวนะ
‎"ลุ่มหลง"
‎รู้จักคำนี้ไหม
‎การฝักใฝ่
‎และถูกดึงดูดด้วยสิ่งใดสิ่งหนึ่ง ‎ไม่ว่าจะเป็นอะไรก็ตาม
‎จนไม่สามารถตั้งสติได้
‎ชาร์จ 300
‎บอกแล้วไงว่าให้ยื้อชีวิตเอาไว้
‎ฉันบอกแล้วไงว่าให้ทำแค่นั้นให้ได้ ไอ้บ้าเอ๊ย
‎ตอนนั้น
‎ทุกคนเป็นแบบนั้น
‎ลองตรวจสอบข้อเสนอก่อน
‎แล้วค่อยให้คำตอบทีหลังก็ได้ค่ะ
‎ผมตรวจสอบเสร็จแล้วครับ
‎ทั้งเอกสารข้อเสนอ
‎และคุณซออารี
‎ถ้างั้นตอนนี้
‎ขอผมถามความตั้งใจของคุณหน่อยได้ไหม
‎คุณยังไม่อยากหายใจร่วมกับผม ‎สักวินาทีเดียวอยู่หรือเปล่า
‎ขอโทษครับที่วิธีของผมเป็นแบบนี้
‎แน่นอนว่าต่อให้คุณปฏิเสธ มันก็ไม่สำคัญ
‎ทางเลือกนั้นจะนำมาซึ่งอะไร
‎ไม่ว่าใคร
‎หน้าไหน
‎ก็ไม่สามารถล่วงรู้ได้
‎คำบรรยายโดย พิมพ์กมล บัวหลวง